Document ID: 32006D0099

KOMMISSIONENS BESLUTNING
af 3. februar 2006
om ændring af beslutning 2004/370/EF om godkendelse af metoder til klassificering af svinekroppe i Det Forenede Kongerige
(meddelt under nummer K(2006) 213)
(Kun den engelske udgave er autentisk)
(2006/99/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
ud fra følgende betragtninger:
(1)
Ved Kommissionens beslutning 2004/370/EF (2) godkendte Kommissionen anvendelsen af tre metoder til klassificering af svinekroppe i Nordirland.
(2)
Som følge af tekniske tilpasninger har Det Forenede Kongerige anmodet Kommissionen om at godkende i Nordirland anvendelsen af nye formler for to apparater, der anvendes til klassificering af svinekroppe, og at godkende to nye metoder til klassificering af svinekroppe, og Det Forenede Kongerige har fremlagt de oplysninger, der kræves i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (3). Da apparatet »Fat-O-Meater« aldrig har været anvendt i Nordirland, bør det udgå af denne beslutnings anvendelsesområde vedrørende Nordirland.
(3)
En evaluering af denne anmodning har vist, at betingelserne for at anvende de nye formler og de nye metoder er opfyldt.
(4)
Beslutning 2004/370/EF bør ændres i overensstemmelse hermed.
(5)
De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -
VEDTAGET FØLGENDE BESLUTNING:
Artikel 1
I beslutning 2004/370/EF foretages følgende ændringer:
1)
Artikel 2 affattes således:
»Artikel 2
Brugen af følgende metoder til klassificering af svinekroppe i Nordirland i henhold til forordning (EØF) nr. 3220/84 godkendes:
-
apparatet »Intrascope (Optical Probe)« med tilhørende beregningsmetoder, jf. bilag II, del 1
-
apparatet »Mark II Ulster Probe« med tilhørende beregningsmetoder, jf. bilag II, del 2
-
apparatet »Hennessy Grading Probe (HGP 4)« med tilhørende beregningsmetoder, jf. bilag II, del 3
-
apparatet »Fully automatic ultrasonic carcass grading (Autofom)« med tilhørende beregningsmetoder, jf. bilag II, del 4.«
2)
Bilag II affattes som angivet i bilaget til nærværende beslutning.
Artikel 2
Denne beslutning er rettet til Det Forenede Kongerige Storbritannien og Nordirland.
Udfærdiget i Bruxelles, den 3. februar 2006.

Labels: 1
17
19
6
18